**DARBŲ PIRKIMO TECHNINĖ SPECIFIKACIJA**

1. **PIRKIMO OBJEKTAS**
   1. Garo ir vandens šildymo katilų įrenginių remontas (toliau – **Darbai**).
2. **PIRKIMO OBJEKTO PRITAIKYMO SRITIS** 
   1. AB Vilniaus šilumos tinklų (toliau – **Užsakovas**) eksploatuojamų garo ir vandens šildymo katilų įrenginių remonto darbų atlikimas;
   2. Numatomos Garo ir vandens šildymo katilų įrenginių remonto darbų apimtys - nurodytas priede Nr. 1 ,,Garo ir vandens šildymo katilų įrenginių darbų apimtys“;
   3. Galimos pagrindinės (nepagalbinės) medžiagos, dalys, detalės (toliau – medžiagos) nurodytos priede Nr. 2 „Galimos garo ir vandens šildymo katilų įrenginių remonto pagrindinių medžiagų lentelė“. Sąrašas nėra baigtinis;
   4. Už Darbus (įskaitant pagalbines (ne pagrindines) medžiagas), nurodytus priede Nr. 1, Užsakovas Darbų vykdytojui (toliau – **Rangovas**) mokės taikydamas fiksuoto įkainio kainodarą, o už remontui reikalingas pagrindines (nepagalbines) medžiagas, nurodytas priede Nr. 2, Užsakovas Rangovui mokės taikydamas sutarties vykdymo išlaidų atlyginimo kainodarą.
   5. Darbai ir medžiagos planuojami įsigyti pagal poreikį;
   6. Darbų atlikimo vietos adresas:
      1. Termofikacinė elektrinė Nr.2 (E-2) Elektrinės g. 2, Vilnius;
      2. Rajoninė katilinė Nr.2 (RK-2) Pramonės g. 95, Vilnius;
      3. Rajoninė katilinė Nr.8 (RK-8) Ateities g. 12 Vilnius;
      4. Rajoninė katilinė Nr.7 (RK-7) Metalo g. 8 Vilnius;
      5. Kiti Užsakovo eksploatuojami objektai Vilniaus mieste.
   7. Esant galimybei Užsakovas gali pats pateikti medžiagas Rangovui Darbų atlikimui;
   8. Rangovas negali siūlyti Prekių (įskaitant jų sudedamąsias dalis. pakuotes) ar atliekti Darbus kurių kilmė yra iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų. Lietuvos Respublikos Vyriausybės 2022 m. kovo 30 d. nutarimas Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“

<https://eseimas.lrs.lt/portal/legalAct/lt/TAD/1a061730b0c711ecaf79c2120caf5094?positionInSearchResults=0&searchModelUUID=7a68d6ea-4a4b-4e86-ac25-8083706694b2>

* 1. Jeigu apibūdinant objektą Techninėse specifikacijose ar kituose pirkimo dokumentuose ar jų prieduose nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, toks nurodymas Rangovo turi būti suprantamas kaip nurodytas „arba lygiavertis“.
  2. Jeigu apibūdinant objektą Techninėse specifikacijose ar kituose pirkimo dokumentuose ar jų prieduose nurodyti standartai, techniniai liudijimai ar bendrosios techninės specifikacijos, toks nurodymas Rangovo turi būti suprantamas kaip nurodytas „arba lygiavertis“.

1. **TECHNINIAI REIKALAVIMAI, KURIUOS TURI ATITIKTI PERKAMI DARBAI**
   1. Darbai turi būti atliekami vadovaujantis Europos Ekonominės erdvės ir Europos Sąjungos valstybių, Lietuvos Respublikoje galiojančiais standartais, normatyvais ir taisyklėmis;
   2. Naudojamos medžiagos turi būti sertifikuoti Europos Ekonominės erdvės ir Europos Sąjungos valstybių;
   3. Vamzdžių tikrinimai atliekami pagal LST EN 13480-4, 5 arba lygiavertį standartą;
   4. Suvirinimo siūlės turi atitikti „B“ kokybės lygmenį pagal LST EN ISO 5817 arba lygiavertį standartą;
   5. Suvirinimo darbų organizavimas turi būti atliekamas pagal Užsakovo Suvirinimo darbų vykdymo AB Vilniaus šilumos tinklų objektuose instrukcija (https://chc.lt/tiekejams-ir-rangovams/).
   6. Reikalavimai medžiagoms:
   7. Rangovo pateikiamos medžiagos turi atitikti Techninių specifikacijų reikalavimus. Rangovas gali naudoti ir kitas medžiagas, bet turi iš anksto suderinti su Užsakovu;
   8. Sandarinimo tarpinėms naudojamas lakštines ir kitas sandarinimo medžiagas Rangovas turės parinkti pagal įrenginio darbo parametrus. Medžiagų parinkimo ir montavimo technologijas prieš Darbų atlikimo pradžią ir iš anksto suderinti su Užsakovu.
2. **REIKALAVIMAI DARBŲ TEIKIMUI**
   1. Įsipareigojimų vykdymo tvarka ir terminai:
   2. Darbai atliekami pagal Užsakovo Rangovui pateiktus Darbų užsakymus (Toliau-DUŽ) forma priedas Nr.3, kuriame Užsakovo nurodomos numatomų Darbų apimtys, pavadinimai, medžiagos, Užsakovo teikiamos medžiagos, Darbų atlikimo vieta, pradžia pradžią ir pabaiga;
   3. Terminas, per kurį turi būti atlikti Darbai pagal atskirus DUŽ – ne vėliau kaip numatyta užsakyme;
   4. DUŽ bus nustatomas ne ilgesnis kaip 30 k. d. Darbų atlikimo terminas nuo DUŽ pateikimo dienos. Rangovui pateikus įrodymus, kad DUŽ nurodytais terminais pagrįstai negali atlikti Darbus, gali būti nustatomas kitas, su Užsakovu sutartas Darbų atlikimo terminas.
   5. Rangovas, pagal gautus DUŽ, jeigu užsakomiems Darbams reikalingas pagrindinių (nepagalbinių) medžiagų tiekimas ir/ar priede Nr.1 nenumatytų, tačiau su pirkimo objektu susijusių Darbų atlikimas, turi paruošti sąmatas ir el. paštu Užsakovo atsakingam asmeniui pateikti derinti.
   6. Rangovo priimami sprendimai, susiję su faktinėmis išlaidomis pagal sutarties vykdymo *išlaidų atlyginimo kainodarą*, su Užsakovu turi būti suderinti iš anksto.
   7. Suderintas sąmatas, Užsakovo atsakingas asmuo patvirtina ir pateikia Rangovui elektroniniu būdu.
   8. Terminas, per kurį Rangovas turi pateikti Užsakovui sąmatą derinimui - ne vėliau kaip 10 (dešimt) darbo dienų po DUŽ Rangovui pateikimo dienos, jeigu atliktiems Darbams reikalingas medžiagų tiekimas ir/ar priede Nr.1 nenumatytų, tačiau su pirkimo objektu susijusių Darbų atlikimas.
   9. Rangovas naudojamoms medžiagoms turi pateikti sertifikatus, kokybės pažymėjimus, kurie patvirtina standartų reikalavimų atitikimą. Prieš naudojant jas, Rangovas turi pateikti Užsakovui identifikacijai bei įvadinei kontrolei;
   10. Užsakovo tiekiamas medžiagas, Užsakovas pateiks centriniame sandėlyje (Elektrinės g. 2, Vilnius). Rangovas atsako už medžiagų saugojimą, panaudojimą pagal paskirtį. Nustačius trūkumus arba sugadinus, Rangovas nuostolius prisiima sau.
   11. Rangovas pats apsirūpina visa reikalinga įranga, įrankiais, transportu Darbų atlikimui;
   12. Į atliekamų Darbų kainą turi būti įskaičiuota reikalingų pagalbinių (ne pagrindinių) medžiagų kaina, išskyrus medžiagas nurodytas Priede Nr.2, arba/ir jeigu reikalingas medžiagas pateikia Užsakovas, tai nurodydamas DUŽ.
   13. Elektros ir automatikos įrangos atjungimą ir pajungimą vykdo Užsakovas.
   14. Užsakovas, Sutarties vykdymo metu, turi teisę bet kuriuo metu tikrinti Darbų atlikimo, naudojamų medžiagų, dalių kokybę.
   15. Rangovas privalo vadovautis VŠT rangovų veikloje susidarančių atliekų tvarkymo sub-proceso aprašu (skelbiamas viešai <https://chc.lt/tiekejams-ir-rangovams/>) ir pateikti šiuo aprašu reikalaujamus dokumentus: atliekų tvarkymo planą prieš Darbų atlikimo pradžią ir atliekų sutvarkymą įrodančius dokumentus po Darbų atlikimo pabaigos. Darbų atlikimo metu visas susidariusias atliekas Rangovas šalina iš darbo vietos savo jėgomis ir lėšomis. Kiekvienos pamainos pabaigoje Rangovas privalo sutvarkyti darbo vietą, atliekas kaupia savo konteineriuose, pastatytuose Užsakovo nurodytoje vietoje. Atlikęs Darbus, ne metalo atliekas Rangovas sutvarko savo sąskaita, pagal LR galiojančius teisės aktų reikalavimus.
   16. Darbų atlikimo metu susidariusį metalo laužą, Rangovas pristato į Užsakovo nurodytą vietą Darbų atlikimo objekte.
   17. Terminas, per kurį Rangovas atlikęs Darbus turi pateikti dokumentaciją – 5 (penkios) darbo dienos;
   18. Terminas, per kurį Užsakovas turi pilnai priimti atliktus Darbus, arba raštu informuoti Rangovą apie trūkumus po Dokumentacijos gavimo – 3 (trys) darbo dienos;
   19. Terminas, per kurį Rangovas turi ištaisyti Darbų priėmimo metu nustatytus trūkumus – 5 (penkios) darbo dienos.
   20. Pirkimo objekto priėmimo – perdavimo tvarka:
   21. Sutartyje numatytų Darbų priėmimą atlieka Užsakovo įgalioti asmenys, dalyvaujant Rangovo atsakingam asmeniui;
   22. Garo ir vandens šildymo katilų hidraulinį (stiprumo ir sandarumo) ar sandarumo bandymą atlieką Užsakovas, dalyvaujant Rangovo atsakingam asmeniui;
   23. Darbai priimami pasirašant Darbų priėmimo – perdavimo aktą (priedas Nr.4), aktą ruošia Rangovas;
   24. Darbų priėmimo - perdavimo aktas pasirašomas jeigu nėra pastebėta trūkumų ir pateikta visa dokumentacija nurodyta techninės specifikacijos 6 punkte;
   25. Darbų priėmimo - perdavimo aktas pasirašytas el. parašu arba pasirašytas ir skenuotas Rangovo pateikiamas el. paštu sutartyje nurodytam Užsakovo kontaktiniam asmeniui.
3. **GARANTIJOS**
   1. Garantinis laikas atliktiems darbams 24 (dvidešimt keturi) mėnesiai, pateiktoms medžiagoms ne mažiau kaip 12 (dvylika) mėnesių, skaičiuojant nuo „Atliktų darbų priėmimo – perdavimo akto” pasirašymo dienos.
   2. Rangovas gavęs raštišką Užsakovo pretenziją dėl defekto, privalo atvykti ne vėliau kaip per 2 d. d. į vietą defekto apimčių nustatymui ir šalinimo terminų suderinimui.
   3. Jei atsiradę defektai nebus pašalinti garantinio laikotarpio metu, garantinis laikotarpis bus pratęstas tiek, kiek reikės laiko tiems defektams pašalinti.
4. **DOKUMENTAI, KURIUOS REIKIA PATEIKTI, PERDUODANT ATLIKTUS DARBUS**
   1. Atliktų Darbų priėmimo – perdavimo aktas pasirašomas kiekvienam Darbų užsakymui atskirai;
   2. Užsakovui pareikalavus, Rangovo išlaidas pagrindžiančius trečiųjų šalių dokumentus;
   3. Suvirinimo darbų dokumentacija;
   4. Remonto formuliaras. Formuliare, turi būti grafiškai pavaizduotas įrenginio fragmentas, jame paryškinti remontuoti mazgai, nurodyti matmenys, pažymėtos ir sunumeruotos suvirinimo siūlės.
   5. Detalių gamybos kokybės pažymėjimai;
   6. Išbandymų aktai;
   7. Paslėptų darbų aktai;
   8. Panaudotų medžiagų ir atsarginių dalių gamintojų kokybės sertifikatai ar kokybės atitikties deklaracijos;
   9. Remontą vykdžiusių asmenų pažymėjimai, liudijimai, leidimai;
   10. Dokumentacija turi būti sunumeruota, sukomplektuota su turiniu, pateikta lietuvių kalba (išimtinais atvejais, suderinus su Užsakovu, gali būti pateikta kita kalba). Dokumentacija pateikiama elektroniniu būdu. Užsakovui teikiami dokumentų originalai.

**7. APLINKOSAUGINIAI REIKALAVIMAI**

7.1. Rangovas atlikdamas šioje techninėje specifikacijoje nurodytus Darbus turi taikyti aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais Rangovo pateiktais lygiaverčiais įrodymais [[1]](#footnote-2).. Užsakovas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų, bei kitus Rangovo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus ir pateikia įrodymus, kurie patvirtintų, kad Rangovo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.

7.2. Visos naudojamos termoizoliacijos medžiagos turi atitikti aplinkos ministro įsakymo „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo 13 skyriaus, 18 punkto kriterijus“ <https://www.e-tar.lt/portal/lt/legalAct/TAR.4B60A8C9678B/asr>

1. **PRIEDAI**

Priedas Nr.1 - Garo ir vandens šildymo katilų įrenginių remonto darbų apimtys;

Priedas Nr.2 - Garo ir vandens šildymo katilų įrenginių remonto pagrindinių medžiagų sąrašas;

Priedas Nr.3 - Darbų užsakymo (DUŽ) forma;

Priedas Nr.4 - Atliktų darbų priėmimo – perdavimo akto forma.

1. 10. Kiti lygiaverčiai aplinkos apsaugos vadybos užtikrinimo priemonių įrodymai gali būti tiekėjo taikomų aplinkos apsaugos vadybos priemonių aprašymas, atitinkantis visus šiuos reikalavimus:

   10.1. apibrėžta įmonės ar įstaigos vadovybės patvirtinta aplinkos apsaugos politika ir atitiktis aplinkos apsaugos reikalavimams teikiant paslaugas ir vykdant darbus;

   10.2. nustatyti reikšmingiausi aplinkos apsaugos aspektai, kuriems poveikį daro arba gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai;

   10.3. nustatyti aplinkosauginiai tikslai, uždaviniai ir priemonės šiems tikslams pasiekti;

   10.4. numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai;

   10.5. parengtas aplinkosauginių ir avarinių situacijų valdymo planas;

   10.6. vykdoma aplinkosauginio gerinimo veiklos kontrolė (pvz., parengiamos metinės ataskaitos, kurios pateikiamos ir pristatomos įmonės vadovybei). [↑](#footnote-ref-2)