**SKELBIAMOS APKLAUSOS SĄLYGOS**

**BENDROSIOS SĄLYGOS**

# BENDROSIOS NUOSTATOS

1. Perkantysis subjektas – AB „Vilniaus šilumos tinklai“, kodas 124135580, adresas Elektrinės g. 2, 03150 Vilnius (toliau – Pirkėjas) perka šių sąlygų specialiojoje dalyje (toliau – SD arba Specialiosios sąlygos) nurodytą pirkimo objektą **Garo ir vandens šildymo katilų įrenginių remonto darbų pirkimas** (toliau – Pirkimas) ir kviečia ūkio subjektus (fizinius asmenis, privačius ar viešuosius juridinius asmenis, kitas organizacijas ir jų padalinius ar tokių asmenų grupes, įskaitant laikinas ūkio subjektų asociacijas, kurie rinkoje siūlo pirkimo objektui atlikti darbus, tiekti prekes ar teikti paslaugas) (toliau – Tiekėjas) pateikti pasiūlymus.
2. Šiose skelbiamos apklausos sąlygose (toliau – Apklausos sąlygos arba Pirkimo sąlygos) naudojamos pagrindinės sąvokos atitinka Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatyme (pradedant Pirkimą galiojanti redakcija, jei teisės aktai nenumato kitokio taikymo) (toliau – Įstatymas) apibrėžtas sąvokas.
3. Pirkimas vykdomas vadovaujantis galiojančiu Įstatymu, kitais teisės aktais bei Pirkėjo mažos vertės pirkimų taisyklėmis (toliau – Taisyklės) su kuriuo Tiekėjai gali susipažinti Centrinėje viešųjų pirkimų informacinėje sistemoje CVP IS <http://mw.eviesiejipirkimai.lt/vpm/SVPTS/svpts_paieska.asp>.
4. Pirkimas vykdomas CVP IS priemonėmis Bet kokia informacija, Pirkimo sąlygų paaiškinimai, pranešimai ar kitas Pirkėjo ir Tiekėjų susirašinėjimas vykdomas tik šiomis priemonėmis.
5. Pirkėjas neatlygina Tiekėjams jokių išlaidų, susijusių su Pirkimo sąlygų gavimu, pasiūlymų dalyvauti Pirkime parengimu ir pateikimu, taip pat išlaidų, susijusių su: 1) dokumentų kopijavimu, spausdinimu, pašto ar kurjerių pašto paslaugomis, brėžinių, fotografijų rengimu ar siuntimu; 2) komandiruotėmis ir susirinkimais, transportu, apgyvendinimu, atlyginimais, mokesčiais advokatams, konsultantams, inžinieriams ir kitiems samdomiems asmenims, dokumentų tvarkymu ir valstybiniais mokesčiais, taip pat kitomis išlaidomis, susijusiomis su dalyvavimu Pirkime.
6. Tiekėjai privalo atidžiai perskaityti visas Pirkimo sąlygas ir jų laikytis. Teikdami pasiūlymą, Tiekėjai patvirtina, kad susipažino su Pirkimo sąlygomis (įskaitant kvalifikacijos, su nacionaliniu saugumu susijusius ir kitus reikalavimus, kai tokie yra taikomi), jos jiems yra aiškios ir suprantamos, o Tiekėjai atitinka Pirkimo sąlygose keliamus reikalavimus.
7. Pirkėjas turi teisę savo iniciatyva nutraukti pradėtas pirkimo procedūras, jei atsirado aplinkybių, numatytų Įstatymo 41 straipsnio 4 dalyje ir privalo nutraukti pradėtas pirkimo procedūras, jei atsirado aplinkybių, numatytų Pirkimo įstatymo 41 straipsnio 3 dalyje.
8. Terminais „Tiekėjai“ ir (ar) „subtiekėjai“ vadinami atitinkamai tiek paslaugų teikėjai ir (ar) subteikėjai, tiek rangovai ir (ar) subrangovai, t. y. šis terminas vartojamas bendrine prasme, nepriklausomai nuo pirkimo objekto (prekės, paslaugos ar darbai).
9. Asmuo, įgaliotas palaikyti tiesioginį ryšį su Tiekėjais ir teikti pranešimus, susijusius su Pirkimo procedūromis, nurodytas Pirkimo skelbime.
10. Pirkimo sąlygų Bendrosios sąlygos, Specialiosios sąlygos ir visi priedai sudaro Pirkimo dokumentų visumą.

# PIRKIMO OBJEKTAS

1. Pirkimo objekto aprašymas ir kiekis (apimtys) pateikiami Techninėje specifikacijoje (Priedas pateikiamas Specialiosiose sąlygose). Jeigu apibūdinant pirkimo objektą nurodoma konkreti markė ar šaltinis, konkretus procesas ar prekės ženklas, patentas, tipai, konkreti kilmė ar gamyba, gali būti pateikiamas lygiavertis objektas nurodytajam.
2. Tas pats Tiekėjas gali pateikti pasiūlymą vienai, kelioms ar visoms Pirkimo objekto dalims. Pasiūlymai bus vertinami kiekvienai Pirkimo objekto daliai atskirai. Tiekėjas gali pateikti tik vieną pasiūlymą – individualiai arba kaip Tiekėjų grupės narys. Jei Tiekėjas pateikia daugiau kaip vieną pasiūlymą arba Tiekėjų grupės narys dalyvauja teikiant kelis pasiūlymus, visi tokie pasiūlymai bus atmesti.
3. Jei pirkimas skaidomas į dalisTiekėjas vienai Pirkimo objekto daliai gali pateikti tik po vieną pasiūlymą – individualiai arba kaip Tiekėjų grupės narys. Jei Tiekėjas vienai Pirkimo objekto daliai pateikia daugiau kaip vieną pasiūlymą arba Tiekėjų grupės narys dalyvauja teikiant kelis pasiūlymus vienai Pirkimo objekto daliai, visi tokie pasiūlymai bus atmesti.
4. Ūkio subjekto dalyvavimas subtiekėjo teisėmis yra neribojamas, tai yra, pasiūlymai yra priimami, jei tas pats ūkio subjektas teikia pasiūlymus individualiai ir kaip kito Tiekėjo subtiekėjas arba teikia pasiūlymus kaip Tiekėjų grupės narys ir kaip kito Tiekėjo subtiekėjas, arba dalyvauja subtiekėjo teisėmis skirtingų Tiekėjų pasiūlymuose.
5. Jei Specialiosiose sąlygose nurodyta objekto apžiūra, Tiekėjai, prieš tai suderinę su Pirkėju turi teisę atlikti Pirkimo objekto apžiūrą.Objekto apžiūra bus vykdoma dalyvaujant Pirkėjo atstovui. Tiekėjai, norintys dalyvauti Objekto apžiūroje, Pirkimo vykdymo priemonėmis turi pateikti laisvos formos prašymą. Pirkėjo atstovas susisiekia su Tiekėju, kad suderintų Pirkimo objekto apžiūros laiką ir sąlygas. Tais atvejais, kai į Pirkimo objekto darbų atlikimo, paslaugų suteikimo ar prekių pristatymo vietą visi asmenys gali patekti laisvai, be apribojimų, Tiekėjas gali apžiūrėti vietą savarankiškai, Pirkėjo atstovui nedalyvaujant.

# TIEKĖJŲ GRUPĖS, SUBTIEKĖJŲ IR KITŲ ŪKIO SUBJEKTŲ DALYVAVIMAS PIRKIME

1. Pasiūlymą gali pateikti Tiekėjų grupė.
2. Tiekėjų grupė, teikianti bendrą pasiūlymą, privalo pateikti jungtinės veiklos sutarties kopiją. Už tinkamą prievolių vykdymą Tiekėjų grupės nariai atsako solidariai. **Jungtinės veiklos sutartyje privalo būti:**
   1. aiškiai apibrėžtas Tiekėjų grupės narių įgaliojimas vienam iš narių (jungtinės veiklos sutarties bendram atstovui arba vadovaujančiam nariui) tvarkyti bendrus reikalus, susijusius su šiuo Pirkimu – parengti ir pateikti Pirkėjui pasiūlymą su priedais, gauti ir pateikti pasiūlymo bei Sutarties įvykdymo užtikrinimą (jei jų reikalaujama pagal Pirkimo sąlygas), o laimėjus Pirkimą Tiekėjų grupės vardu sudaryti Sutartį su Pirkėju bei teikti sąskaitas ir visas reikalingas ataskaitas atsiskaitymams vykdyti, priimti visus ir bet kokius Pirkėjo atsiskaitymus pagal Sutartį;
   2. aiškiai apibrėžta Tiekėjų grupės narių atsakomybė, nurodant, kad visi Tiekėjų grupės nariai – kiekvienas atskirai ir visi kartu solidariai – yra atsakingi Pirkėjui už bet kokius iš šio Pirkimo rezultatų pagrindu sudarytos Sutarties kylančius įsipareigojimus ir prievoles, įskaitant, bet neapsiribojant, pinigines prievoles ar prievoles natūra;
   3. turi būti nustatytas draudimas keisti Tiekėjų grupės narių sudėtį iki sutarties sudarymo bei įrašyta nuostata, kad be išankstinio raštiško Pirkėjo sutikimo jungtinės veiklos sutartimi nustatytų Tiekėjų grupės narių keitimas yra laikomas esminiu sutarties pažeidimu.
3. Pirkėjas nereikalauja, kad Tiekėjų grupės pateiktą pasiūlymą pripažinus laimėjusiu ir pasiūlius sudaryti Sutartį, ši Tiekėjų grupė įgautų tam tikrą teisinę formą.
4. Tiekėjas gali pasitelkti subtiekėjus.
5. Tiekėjas savo pasiūlyme privalo nurodyti, kokiai sutarties daliai ir kokius subtiekėjus, jeigu tai yra žinoma, jis ketina pasitelkti.
6. Sudarius sutartį, tačiau ne vėliau negu sutartis pradedama vykdyti, laimėjęs Tiekėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Laimėjęs Tiekėjas privalo informuoti kitą sutarties šalį apie šios informacijos pasikeitimus teisės aktų ir sutartyje nustatyta tvarka visu sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
7. Jei Pirkime keliami kvalifikaciniai reikalavimai ir Tiekėjas numato subtiekėją pasitelkti veiklai, kurios atlikimui reikalingi atitinkami atestatai, licencijos, leidimai ar kiti panašaus pobūdžio dokumentai, reikalavimus kvalifikacijai privalo atitikti atitinkamai subtiekėjas, kuris vykdys konkrečią veiklą.
8. Tiekėjas gali remtis kitų ūkio subjektų pajėgumais, siekdamas įrodyti atitiktį keliamiems kvalifikaciniams reikalavimams.
9. Kai Tiekėjas pageidauja remtis kitų ūkio subjektų pajėgumais, jis privalo Pirkėjui pasiūlyme įrodyti, kad vykdant sutartį ūkio subjektų, kurių pajėgumais jis remiasi, ištekliai jam bus prieinami.
10. Tiekėjas gali remtis kitų ūkio subjektų (specialistų) pajėgumais, neatsižvelgiant į tai, kokio teisinio pobūdžio būtų jo ryšiai su jais. Šiuo atveju, laimėtoju galintis būti pripažintas Tiekėjas privalo įrodyti Pirkėjui, kad visą sutarties galiojimo laikotarpį jis galės naudotis kitų ūkio subjektų ištekliais, kurie reikalingi sutarčiai įvykdyti. Tokiomis įrodinėjimo priemonėmis gali būti ketinimų susitarimo protokolas, sutartis ar preliminari sutartis su ūkio subjektu ir pan.
11. Tiekėjas gali remtis ūkio subjektų (juridinių ar fizinių asmenų) techniniais pajėgumais, kai neketinama šių ūkio subjektų pasitelkti sutarties vykdymui. Šiuo atveju, Tiekėjas privalo įrodyti Pirkėjui (prašoma pateikti dokumentus iš laimėtoju galinčio būti pripažinto Tiekėjo), kad visą sutarties galiojimo laikotarpį jis galės naudotis ūkio subjektų techniniais ištekliais, kurie reikalingi sutarčiai įvykdyti. Tokiomis įrodinėjimo priemonėmis gali būti ketinimų susitarimo protokolas, sutartis ar preliminari sutartis su juridiniu ar fiziniu asmeniu ir pan.
12. Tiekėjas pasiūlyme privalo išviešinti ūkio subjektus, kurių pajėgumais remiasi ir nurodyti juos pasiūlymo formoje.

# REIKALAVIMAI TIEKĖJŲ KVALIFIKACIJAI, PAŠALINIMO PAGRINDAI, KOKYBĖS VADYBOS SISTEMOS IR APLINKOS APSAUGOS VADYBOS SISTEMOS STANDARTAI IR (AR) NACIONALINIAM SAUGUMUI IR (AR) TAIKOMOMIS RIBOJAMOSIOMIS PRIEMONĖMIS (SANKCIJOMIS) TAM TIKRŲ VALSTYBIŲ ATŽVILGIU

1. Šiame Pirkime Europos bendrasis viešojo pirkimo dokumentas (EBVPD) nereikalaujamas, o Tiekėjų pašalinimo pagrindai – netikrinami.
2. Informacija apie Tiekėjams taikomus kokybės vadybos sistemos ir (arba) aplinkos apsaugos vadybos sistemos standartų reikalavimus pateikiama Specialiosiose sąlygose.
3. Informacija apie Tiekėjams keliamus kvalifikacijos reikalavimus pateikiamą Specialiosiose sąlygose. Tiekėjas, atsakingi Tiekėjų grupės nariai (bent vienas ar visi kartu) ir (ar) atsakingi subtiekėjai ir (ar) kiti ūkio subjektai, kurių pajėgumais remiasi Tiekėjas, dalyvaujantys Pirkime, pagal prisiimtas prievoles sutarties vykdymui, turi atitikti keliamus kvalifikacijos reikalavimus.
4. Jei kitaip nenurodyta Specialiosiose sąlygose, Pirkėjas kartu su pasiūlymu prašo pateikti tik **pateikti užpildytą nustatytos formos deklaraciją dėl atitikties kvalifikacijos reikalavimams** (toliau – **Kvalifikacijos atitikties deklaracija**)(Priedas pateikiamas Specialiosiose sąlygose). Jei bendrą pasiūlymą teikia Tiekėjų grupė, Kvalifikacijos atitikties deklaraciją turi pateikti atsakingas Tiekėjų grupės narys, deklaruodamas visos Tiekėjų grupės atitikimą kvalifikacijos reikalavimams.
5. Tiekėjo kvalifikacija ir atitiktis kokybės vadybos sistemos ir (arba) aplinkos apsaugos vadybos sistemos standartų reikalavimams turi būti įgyta iki pasiūlymų pateikimo termino pabaigos (susipažinimo su pasiūlymais dienos).
6. Jeigu reikalaujama išsilavinimo ar profesinės kvalifikacijos, ar profesinės patirties gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, atliks darbus, kuriems reikia jų turimų pajėgumų, kaip nurodoma Įstatymo 62 str. 2 d.
7. Kai Tiekėjas remiasi kitų ūkio subjektų pajėgumais, atsižvelgdamas į Pirkimo sąlygose nustatytus ekonominio ir finansinio pajėgumo reikalavimus, Pirkėjas gali reikalauti, kad Tiekėjas ir ūkio subjektai, kurių pajėgumais remiamasi, prisiimtų solidarią atsakomybę už Pirkimo sutarties įvykdymą. Tai pagrįsdamas tiekėjas privalo pateikti šio ūkio subjekto pasirašytos laidavimo sutarties, patvirtinančios, kad subjektas, kurio pajėgumais remiamasi, įsipareigoja solidariai atsakyti už tiekėjo įsipareigojimų pagal sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo, skaitmeninę kopiją. Informacija ar Pirkėjas reikalauja pateikti pasirašytą laidavimo sutartį, nurodomas Specialiosiose sąlygose.
8. Tiekėjų kvalifikacijos vertinimo tvarka:
   1. Pirkėjas, įvertinęs pateiktas Kvalifikacijos atitikties deklaracijas, priims sprendimą dėl kiekvieno Tiekėjo kvalifikacinių reikalavimų atitikimo. Jeigu Tiekėjas Kvalifikacijos atitikties deklaracijoje nepažymėjo, ar atitinka keliamą (-us) reikalavimą (-us), Pirkėjas prašo Tiekėjo patikslinti Kvalifikacijos atitikties deklaraciją per protingą terminą, kuris nurodomas prašyme patikslinti Kvalifikacijos atitikties deklaraciją. Tokiu atveju Pirkėjas vertins Tiekėjo pasiūlymą tik jam patikslinus Kvalifikacijos atitikties deklaraciją. Jei prašyme patikslinti Kvalifikacijos atitikties deklaraciją Pirkėjas nenurodo konkretaus termino, laikoma, kad šis terminas yra 2 darbo dienos. Kai Tiekėjas nepateikia Kvalifikacijos atitikties deklaracijos, tačiau pateikia bent vieną kvalifikaciją pagrindžiantį dokumentą, Pirkėjas prašo Tiekėjo pateikti Kvalifikacijos atitikties deklaraciją. Jei Tiekėjas pateikia dokumentus visų kvalifikacinių reikalavimų atitikties pagrindimui, tačiau nepateikia Kvalifikacijos atitikties deklaraciją, Pirkėjas gali konstatuoti, kad Tiekėjas deklaruoja atitiktį visiems kvalifikacijos reikalavimams ir neprašyti pateikti Kvalifikacijos atitikties deklaraciją.
   2. Atitiktį kvalifikacijos reikalavimams patvirtinančių dokumentų bus reikalaujama tik iš to Tiekėjo, kurio pasiūlymas pagal vertinimo rezultatus gali būti pripažintas laimėjusiu. Pirkėjui paprašius, Tiekėjas, kurio pasiūlymas gali būti pripažintas laimėjusiu, turės pateikti savo, Tiekėjų grupės narių (jeigu pasiūlymą teikia tiekėjų grupė), *subtiekėjų* (jei pasitelkiami) reikalaujamus kvalifikacijos kriterijus pagrindžiančius dokumentus, kurie turi būti aktualūs pasiūlymų pateikimo termino pabaigai.
   3. Pirkėjas pasilieka teisę paprašyti kvalifikaciją įrodančių dokumentų ir juos įvertinti bet kuriame procedūrų etape.
   4. Jeigu Tiekėjas, kurio pasiūlymas gali būti pripažintas laimėjusiu, atitiks Pirkėjo keliamus kvalifikacijos reikalavimus, kitų Tiekėjų kvalifikacija nebus tikrinama (nebus reikalaujama pateikti atitiktį kvalifikacijos reikalavimams patvirtinančių dokumentų).
9. Specialiosiose sąlygose pateikiama informacija kurie iš šių reikalavimai susijusių su nacionaliniu saugumu taikomi šiame pirkime:
   1. **Pirkime gali dalyvauti tiekėjai, kurie netenkina**:
      1. Tarybos Reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, 5k straipsnio sąlygų (toliau - Reglamentas) (taikoma, kol Reglamentas galioja).
      2. Įstatymo 58 straipsnio 41 dalies sąlygų.
      3. Įstatymo 50 straipsnio 8 ir 9 dalies sąlygų, kai Pirkimo objektas apima Įstatymo 92 straipsnio 13 dalyje numatytame sąraše nurodytų BVPŽ kodų prekes ar paslaugas**.**
   2. Kaip įrodymus 36.1. punkte nurodytų reikalavimų atitikčiai Pirkėjas kartu su pasiūlymu (kaip nurodyta Apklausos sąlygų 44 punkte) tiekėjo prašo pateikti:
      1. dėl Specialiųjų sąlygų 36.1.1. punkto - Tiekėjo atitikties deklaraciją (Priedas pateikiamas Specialiosiose sąlygose) Pirkėjas, kilus abejonėms, taip pat turi teisę galimo laimėtojo paprašyti pateikti vieną ar kelis reikalingus dokumentus nurodytus VPĮ 51 straipsnio 12 dalyje:
         1. VĮ Registrų centro Juridinių asmenų dalyvių informacinės sistemos (JADIS) išrašą (juridiniams ir fiziniams asmenims, kurie turi 50% +1 akcijų / pajų / įnašų / investicinių vienetų / ir pan., nustatyti. Tikrinama visa nuosavybės 50% +1 grandinė: tiesioginės ir nuosavybės turėjimas juridiniame asmenyje);
         2. fizinių asmenų, kurie turi juridinio asmens 50% +1 akcijų / pajų / įnašų / investicinių vienetų / ir pan., asmens tapatybę patvirtinančio dokumento (tapatybės kortelės ar paso) kopiją (arba VĮ Registrų centro naudos gavėjų posistemio (JANGIS) išrašą fizinio asmens pilietybei patvirtinti);
         3. Įmonių/įmonių grupės kontroliuojančių asmenų organizacinę struktūrą (kurioje būtų nurodyti visi asmenys, turintys tiesioginę ir netiesioginę nuosavybę 50% +1 bei šių asmenų registracijos vieta (jei fiziniai asmenys - pilietybė);
         4. atitinkamų valstybės narės ar trečiosios šalies dokumentus.

Europos Sąjungos Tarybai ar kitoms kompetentingoms institucijoms priėmus naujas ribojamąsias priemones, kurios gali būti tiesiogiai taikomos vykstančiame pirkime, Pirkėjas turi teisę paprašyti reikalingos informacijos dėl atitikimo.

* + 1. dėl Specialiųjų sąlygų 36.1.2. punkto – Tiekėjo atitikties deklaraciją (Priedas pateikiamas Specialiosiose sąlygose) arba laisvos formos deklaraciją. Pirkėjas, kilus abejonėms, taip pat turi teisę galimo laimėtojo paprašyti pateikti vieną ar kelis reikalingus dokumentus nurodytus Įstatymo 52 straipsnio 3 dalyje.
    2. dėl Specialiųjų sąlygų 36.1.3. punkto - Nacionalinio saugumo reikalavimų atitikties deklaraciją, patvirtintą Viešųjų pirkimų tarnybos direktoriaus 2022 m. gruodžio 29 d. įsakymu Nr. 1S-233 (aktuali redakcija)[[1]](#footnote-1) (Priedas pateikiamas Specialiosiose sąlygose). Pirkėjas iš galimo laimėtojo reikalauja pateikti  vieną ar kelis šiuos dokumentus nurodytus Įstatymo 52 straipsnio 3 dalyje.

1. Pirkėjas pasilieka teisę 36.2.2. ir 36.2.3 punktuose minėtų dokumentų paprašyti ir įvertinti bet kuriame pirkimo procedūrų etape. Taip pat Pirkėjas turi teisę pats atlikti savarankišką informacijos paiešką bei patikrą ir esant poreikiui kreiptis į Tiekėją su prašymu pateikti papildomus paaiškinimus.

# REIKALAVIMAI PASIŪLYMŲ RENGIMUI IR PATEIKIMUI

1. Pateikdamas pasiūlymą Tiekėjas sutinka su Apklausos sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
2. Alternatyvių pasiūlymų pateikti neleidžiama. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
3. Pirkimo pasiūlymas turi būti parengtas lietuvių kalba. Jeigu yra pateikiamas dokumentas ar jo kopija originalo kalba, taip pat turi būti pateikiamas ir to dokumento vertimas į lietuvių kalbą. Jeigu Pirkėjui kils įtarimų dėl pasiūlyme pateikto dokumento vertimo kokybės, Pirkėjas turi teisę prašyti Tiekėjo pateikti vertėjo parašu ir vertimų biuro antspaudu patvirtintą šio dokumento vertimą į lietuvių kalbą.
4. **Pasiūlymas turi būti pateikiamas CVP IS priemonėmis į elektroninę pasiūlymų dėžutę ne vėliau kaip iki termino, nurodyto CVP IS ir skelbime apie Pirkimą**, išskyrus atvejus, kai nukeliamas pasiūlymų pateikimo terminas. Pirkėjas, gavęs pasiūlymą ne šiame punkte nurodyta tvarka, apie tai informuoja Tiekėją, o tokio pasiūlymo nenagrinėja ir nevertina (kitomis priemonėmis nei į CVP IS elektroninę pasiūlymų dėžutę gauti pasiūlymai nelaikomi alternatyviais, bei nelemia pasiūlymo atmetimo pagal Bendrųjų sąlygų 78.6 punktą).
5. Tiekėjas iki pasiūlymų pateikimo termino pabaigos turi teisę pakeisti arba atsiimti savo pasiūlymą. Norėdamas atsiimti ar pakeisti pasiūlymą, tiekėjas CVP IS pasiūlymo lange spaudžia „Atsiimti pasiūlymą“.
6. Visi dokumentai, patvirtinantys Tiekėjų kvalifikacijos atitiktį Apklausos sąlygose nustatytiems kvalifikacijos reikalavimams (jei taikoma), kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, doc ir kt.). Pateikiant atitinkamų dokumentų skaitmenines kopijas deklaruojama, kad kopijos yra tikros. Pirkėjas pasilieka sau teisę prašyti dokumentų originalų.
7. **Pasiūlyme Tiekėjas turi pateikti:**
   1. **užpildytą, pasirašytą** ir nuskenuotą (išskyrus tuos atvejus, kai pasirašoma elektroniniu parašu) **pasiūlymo formą** (Priedas pateikiamas Specialiosiose sąlygose);
   2. **pilnai užpildytą Techninės specifikacijos Priedą Nr.1** **–** **Garo ir vandens šildymo katilų įrenginių remonto darbų apimtys** su nurodytais darbų įkainiais, kuriuose turi būti įskaityti visi mokesčiai, ir transportavimo išlaidos.
   3. jungtinės veiklos sutarties kopiją, jei vieną pasiūlymą pateikia jungtinei veiklai susivienijusių Tiekėjų grupė;
   4. jei pasiūlymo dokumentus ir (ar) pasiūlymą pasirašo vadovo įgaliotas asmuo, prie pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti pasiūlymą;
   5. įrodymus, kad ūkio subjekto pajėgumai Tiekėjui bus prieinami visu sutarties galiojimo laikotarpiu (jei Tiekėjas remiasi ūkio subjekto pajėgumais);
   6. **Tiekėjo atitikties deklaraciją** (6 priedas pateikiamas Specialiosiose sąlygose);
   7. **Atliktų darbų sąrašą** (7 priedas pateikiamas Specialiose sąlygose);
   8. **Techninės specifikacijos 7.1 punkte nurodytus dokumentus:** galiojančio LST EN ISO 14001 sertifikato arba jam prilyginamo sertifikato, patvirtinančio, kad Tiekėjas atlikdamas Sutartyje nurodytus darbus galės taikyti aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus[[2]](#footnote-2), pagrįstus atitinkamais Europos arba tarptautinių standartizacijos organizacijų priimtais standartais, ar kitais Tiekėjo pateiktais lygiaverčiais įrodymais[[3]](#footnote-3). Užsakovas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų, bei kitus Rangovo lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus ir pateikia įrodymus, kurie patvirtintų, kad Rangovo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus(Pateikiama dokumento (-ų) skaitmeninė kopija)**.**
   9. bet kurią reikalingą informaciją ar kitą medžiagą, kurią Tiekėjas turi užpildyti ir pateikti pagal šias Apklausos sąlygas ir (ar) Techninę specifikaciją.
8. **Specialiosiose sąlygose nurodoma, kurių dokumentų nepateikimas sąlygoja pasiūlymo atmetimą.**
9. Pasiūlymas turi būti pateiktas užpildant pasiūlymo formą (Priedas pateikiamas Specialiosiose sąlygose) ir pridedant visus Pirkimo dokumentuose reikalaujamus dokumentus. **Tiekėjas turi pasiūlyti ir užpildyti visas Techninės specifikacijos Priede Nr.1** - **nurodytas pozicijas.** Nepasiūlius nors vienos pozicijos, pasiūlymas bus atmestas.
10. Bendra kaina vertinimui pasiūlymuose turi būti nurodomos ne daugiau nei dviejų skaitmenų po kablelio tikslumu, jei reikia suapvalinant. Atskiri įkainiai gali būti nurodomi iki keturių skaitmenų po kablelio tikslumu. Tiekėjui pasiūlyme nurodžius didesnį nei leidžiama skaitmenų po kablelio kiekį, vertinama, kad pasiūlytas pateiktas su leidžiamu skaitmenų kiekiu, o į perteklinius skaitmenis neatsižvelgiama (t.y. laikoma, kad pasiūlyta kaina/įkainis yra lygis nurodytai kainai įkainiui be perteklinių skaitmenų). Jei Tiekėjas kainą/įkainius pateikia .xlsx ar lygiaverčiu dokumento formatu, siūloma kaina/įkainiai vertinami pagal atitinkamame laukelyje įvestą skaitinę vertę, o ne atvaizduojamą vertę (kai pasinaudojant funkcionalumais atitinkame laukelyje taikomos ne apvalinimo taisyklės, o atvaizdavimo taisyklės ir atvaizduojamas tik ribotas skaitmenų po kablelio kiekis). Apskaičiuojant kainą ar sąnaudas, turi būti atsižvelgta į visą Techninėje specifikacijoje nurodytą Pirkimo objekto apimtį, kainos ar sąnaudų sudėtines dalis, į Techninės specifikacijos reikalavimus ir pan. Į kainą ar sąnaudas turi būti įskaityti visi mokesčiai (įskaitant, bet neapsiribojant bet kokiais muito mokesčiais ir rinkliavomis,) bei visos Tiekėjo išlaidos pagal Techninės specifikacijos reikalavimus (transportavimo, pristatymo, elektroninės sąskaitos per E. sąskaitą pateikimo ir pan.) reikalingos tinkamam sutarties įvykdymui.
11. Tiekėjas pasiūlyme turi nurodyti, kokia pasiūlyme pateikta informacija yra konfidenciali, jei tokia yra. Konfidencialius dokumentus Tiekėjas nurodo pasiūlymo formoje (Priedas pateikiamas Specialiosiose sąlygose). Tiekėjo pasiūlymas turi būti teikiamas aiškiai pasiūlymo formoje nurodant, kurios pasiūlymo dalys yra konfidencialios, kadangi laimėjusio Tiekėjo pasiūlymas ir sutartis bei jos pakeitimai teisės aktų nustatyta tvarka viešinami CVP IS. Įstatymo 32 straipsnio 2 dalies 1-4 punktai nurodo, kokia informacija negali būti laikoma konfidencialia.
12. Jeigu Pirkėjui kyla abejonių dėl Tiekėjo pasiūlyme nurodytos informacijos konfidencialumo, jis prašo Tiekėjo įrodyti, kodėl nurodyta informacija yra konfidenciali. Jeigu Tiekėjas per Pirkėjo nurodytą terminą, kuris nustatomas ne trumpesnis kaip 3 (tris) darbo dienos, nepateikia tokių įrodymų, laikoma, kad tokia informacija nėra konfidenciali.
13. Jei Teikėjas pasiūlymą teikia suformuodamas ir pasirašydamas adoc formato dokumentą, laikoma, kad pasirašydamas adoc formato dokumentą jis pasirašo dėl visų turinyje esančių dokumentų turinio autentiškumo. Pasirašant kitu būdu (fiziniu parašu ar elektroniniu parašu), kiekvienas teikiamas dokumentas pasirašomas atskirai.

# PASIŪLYMO GALIOJIMAS IR GALIOJIMO UŽTIKRINIMAS

1. Pasiūlymo galiojimo terminas nurodytas pasiūlymo formoje. Tuo atveju, jeigu Tiekėjas savo pasiūlyme nenurodo jo galiojimo laiko, laikoma, kad pasiūlymas galioja tiek, kiek reikalaujama.
2. Pirkėjas nereikalauja pasiūlymo galiojimo užtikrinimo, tačiau jei Tiekėjas atsisakys sudaryti sutartį, jis, Pirkėjui pareikalavus, turės sumokėti Specialiosiose sąlygose nurodyto dydžio baudą. Tiekėjas įsipareigoja sumokėti Pirkėjui nurodytą baudą, jeigu:
   1. tiekėjas atsiims arba pakeis savo pasiūlymą jo galiojimo laikotarpiu;
   2. tiekėjas, kurio pasiūlymas pripažintas laimėjusiu, raštu atsisakys sudaryti pirkimo sutartį, iki nurodyto laiko nesudarys pirkimo sutarties, nepateiks pirkimo dokumentuose nustatyto pirkimo sutarties įvykdymo užtikrinimo (jeigu reikalaujamas) arba atsisakys pirkimo sutartį sudaryti pirkimo dokumentuose nustatytomis sąlygomis.

# PASIŪLYMŲ ŠIFRAVIMAS

1. Tiekėjo teikiamas pasiūlymas (jei Specialiosiose sąlygose nurodoma, kad bus vykdomos derybos - galutinis pasiūlymas) CVP IS priemonėmis gali būti užšifruojamas. Tiekėjas, nusprendęs pateikti užšifruotą pasiūlymą (jeigu vykdomos derybos - galutinį pasiūlymą) turi:
   1. iki pasiūlymų (jei Specialiosiose sąlygose nurodoma, kad bus vykdomos derybos – galutinių pasiūlymų) pateikimo termino pabaigos naudodamasis CVP IS priemonėmis pateikti užšifruotą pasiūlymą (jei Specialiosiose sąlygose nurodoma, kad bus vykdomos derybos - galutinį pasiūlymą) (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip Tiekėjui užšifruoti dokumentą galima rasti [**interneto svetainėje**](https://vpt.lrv.lt/uploads/vpt/documents/files/LT_versija/CVP_IS/Mokymu_medziaga/Tiekejams/Uzsifravimo_instrukcija.pdf)**.**
   2. iki vokų su pasiūlymais (jei Specialiosiose sąlygose nurodoma, kad bus vykdomos derybos - galutiniais pasiūlymais) atplėšimo procedūros pradžios CVP IS susirašinėjimo priemonėmis pateikti slaptažodį, su kuriuo Pirkėjas galės iššifruoti pateiktą galutinį pasiūlymą. Iškilus CVP IS techninėms problemoms, kai Tiekėjas neturi galimybės pateikti slaptažodžio per CVP IS susirašinėjimo priemonę, Tiekėjas turi teisę slaptažodį pateikti kitomis priemonėmis pasirinktinai: Pirkėjo oficialiu elektroniniu paštu arba raštu. Tokiu atveju Tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Pirkėju oficialiu jo telefonu ir (arba) kitais būdais).
2. Tiekėjui užšifravus visą pasiūlymą ir iki susipažinimo su pasiūlymais procedūros pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis Pirkėjas negalėjo iššifruoti pasiūlymo.
   1. Jeigu derybos nevykdomos, pasiūlymas laikomas nepateiktu ir nėra vertinamas. Jeigu nurodytu atveju Tiekėjas užšifravo tik pasiūlymo dokumentą, kuriame nurodyta pasiūlymo kaina ar sąnaudos, o kitus pasiūlymo dokumentus pateikė neužšifruotus – Pirkėjas Tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (Tiekėjas nepateikė pasiūlymo kainos ar sąnaudų);
   2. Jeigu derybos vykdomos, Tiekėjo pirminis pasiūlymas (įskaitant derybų metu atliktus patikslinimus ir (ar) papildymus, jei tokie atlikti) vertinamas kaip galutinis pasiūlymas (jeigu Tiekėjas užšifravo tik galutinio pasiūlymo dokumentą, kuriame nurodyta pasiūlymo kaina arba sąnaudos, kiti galutiniame pasiūlyme pateikti dokumentai yra vertinami).

# APKLAUSOS SĄLYGŲ PAAIŠKINIMAS IR PATIKSLINIMAS

1. Apklausos sąlygos Tiekėjų iniciatyva gali būti paaiškinamos/patikslinamos jiems Pirkimo vykdymo priemonėmis kreipiantis į Pirkėją. Kai Tiekėjai kreipiasi dėl Apklausos sąlygų paaiškinimo ar patikslinimo:
   1. Prašymas paaiškinti /patikslinti Pirkimo sąlygas turi būti pateiktas ne vėliau kaip 2 (dvi) darbo dienos iki pasiūlymų pateikimo termino pabaigos. Vėliau pateiktų tiekėjų prašymų Pirkėjas gali nenagrinėti ir į juos neatsakinėti. Jei pasiūlymų pateikimo terminas pratęsiamas, anksčiau pateiktiems paklausimams termino pabaiga skaičiuojama nuo atnaujintos pasiūlymų pateikimo datos.
   2. paaiškinimas/patikslinimas pateikiamas visiems Tiekėjams ne vėliau kaip 1 (viena) darbo diena iki pasiūlymų pateikimo termino pabaigos.
2. Apklausos sąlygų paaiškinimas/patikslinimas paskelbiamas CVP IS kartu su kitais pirkimo dokumentais (taip pat gali būti paskelbiamas klaidų ištaisymo skelbimas) ir išsiunčiamas CVP IS susirašinėjimo priemonėmis, neatskleidžiant, iš ko buvo gautas prašymas tokį paaiškinimą ar patikslinimą pateikti, ir prireikus pratęsia pasiūlymų pateikimo terminą protingumo kriterijų atitinkančiu laikotarpiu, per kurį tiekėjai, rengdami pasiūlymus, galėtų atsižvelgti į patikslinimus.
3. Nesibaigus pasiūlymų pateikimo terminui, Pirkėjas savo iniciatyva gali paaiškinti / patikslinti Pirkimo sąlygas ar nukelti pasiūlymų pateikimo terminą. Pirkėjas Pirkimo sąlygas paaiškindamas/patikslindamas savo iniciatyva laikosi šio skyriaus nurodytų procedūrų.
4. Jeigu Pirkėjas Pirkimo sąlygų paaiškinimų ar patikslinimų nepateikia per nurodytą terminą, pasiūlymų pateikimo termino pabaiga nukeliama ne trumpesniam laikui nei tas, kiek vėluojama pateikti paaiškinimus ar patikslinimus.
5. Jei atsižvelgiant į paaiškinimų, patikslinimų apimtį ir turinį, Pirkėjas laiko, kad buvo padarytas esminis pakeitimas, pasiūlymų pateikimo terminas nukeliamas protingam terminui, kad būtų sudarytos galimybės Tiekėjams susipažinti su atnaujinta informacija ir pateikti aktualius pasiūlymus.
6. Pirkėjas neketina rengti susitikimo su Tiekėjais dėl Apklausos sąlygų paaiškinimo.
7. Bet kuris paaiškinimas/patikslinimas yra laikomas neatskiriama Pirkimo sąlygų dalimi, ir jo nuostatos turi viršenybę prieš ankstesniuose Pirkimo sąlygose išdėstytas nuostatas.

# DERYBŲ TVARKA IR TAIKYMAS

1. Derybos vykdomos tais atvejais, kai tai numatoma Specialiosiose sąlygose. Taip pat Specialiosiose sąlygose nurodomas derybų objektas.
2. Į derybas kviečiami tie Tiekėjai, kurių pasiūlymai atitinka Pirkimo dokumentų reikalavimus, išskyrus atvejus, kai pirminiame pasiūlyme nustatomi trūkumai, kuriuos Tiekėjui būtų leidžiama tikslinti, net jei derybų procedūra nebūtų vykdoma ir kuriuos galima ištaisyti teikiant atnaujintus arba galutinius pasiūlymus arba iki jų. Tokios situacijos apima (bet nėra apribotos) atvejus kai:
   1. Pasiūlymas turi trūkumų susijusių su jo pasirašymu, įgaliojimu pasirašyti ar jungtinės veiklos sutarties turiniu.
   2. Kartu su pasiūlymu nepateiktos pasirašytos Kvalifikacijos reikalavimų atitikties (Priedas pateikiamas Specialiosiose sąlygose), Tiekėjo atitikties (Priedas pateikiamas Specialiosiose sąlygose), Nacionalinio saugumo atitikties (Priedas pateikiamas Specialiosiose sąlygose) ar bet kuri laisvos formos deklaracija.
   3. Pasiūlyme yra aritmetinių, apvalinimo ar kitų kainos skaičiavimo klaidų.
3. Kvietime į derybas nurodoma kokiomis priemonėmis bus vykdomos derybos, jų data ir laikas, bei kita aktuali informacija.
4. Kvietime teikti atnaujintus ar galutinius pasiūlymus Pirkėjas nurodo kurių dokumentų pakartotinai nereikia teikti, nes jie jau buvo pateikti su pirminiais pasiūlymais.
5. Visiems derybose dalyvaujantiems Tiekėjams taikomi vienodi reikalavimai, suteikiamos vienodos galimybės ir pateikiama vienoda informacija.
6. Jei Tiekėjas savo galutiniame pasiūlyme padidina pirminiame pasiūlyme siūlomą kainą ar / įkainį, Pirkėjas pasilieka teisę kreiptis dėl tokio kainos ar įkainio padidėjimo pagrindimo ir, Tiekėjui iki nurodyto termino (nenurodžius termino, laikoma kad Tiekėjas paaiškinimą turi pateikti per 3 darbo dienas) nepateikus įtikinamo pagrindimo, atmesti tokio Tiekėjo pasiūlymą.
7. Jei derybos vykdomos žodžiu, derybos protokoluojamos. Protokolą pasirašo derybose dalyvavę Tiekėjo bei pirkėjo atstovai (po vieną atstovą nuo dalyvavusios šalies).

# PASIŪLYMŲ NAGRINĖJIMAS, VERTINIMAS IR PALYGINIMAS

1. Pirkimo sąlygose nustatytus reikalavimus atitinkantys ekonomiškai naudingiausi pasiūlymai bus vertinami pagal Specialiojoje dalyje nurodytą kriterijų.
2. Tuo atveju, kai ekonomiškai naudingiausias pasiūlymas išrenkamas **pagal kainą**: a) Įvertinus Tiekėjų pasiūlymus, Pirkėjas patvirtins Tiekėjų pasiūlymų eilę ekonominio naudingumo mažėjimo tvarka bei nustatys laimėjusį pasiūlymą; b) laimėjusiu pasiūlymu bus pripažintas pasiūlymas, atitinkantis visus Pirkimo sąlygose nustatytus reikalavimus bei tenkinantis Įstatymo 58 str. 1 dalyje nurodytas sąlygas ir kurio pasiūlymo kaina EUR be PVM bus mažiausia. Kai keli pasiūlymai pateikiami vienodomis kainomis, sudarant pasiūlymų eilę, pirmesniu į šią eilę įrašomas Tiekėjas, anksčiausiai pateikęs pasiūlymą.
3. Tuo atveju, kai ekonomiškai naudingiausias pasiūlymas išrenkamas **pagal kainos ar sąnaudų ir kokybės santykį:** a) Įvertinus Tiekėjų pasiūlymus, Pirkėjas patvirtins Tiekėjų pasiūlymų eilę kainų ar sąnaudų ir kokybės santykio (išreikšto balais) mažėjimo tvarka bei nustatys laimėjusį pasiūlymą; b) laimėjusiu pasiūlymu bus pripažintas pasiūlymas, atitinkantis visus Pirkimo dokumentuose nustatytus reikalavimus bei tenkinantis Įstatymo 58 str. 1 dalyje nurodytas sąlygas ir kuris bus ekonomiškai naudingiausias. Kai keli pasiūlymai bus įvertinti vienodais balais, sudarant pasiūlymų eilę, pirmesniu į šią eilę įrašomas Tiekėjas, anksčiausiai pateikęs pasiūlymą.
4. Su elektroninėmis priemonėmis gautais pasiūlymais (pirminiais, atnaujintais, galutiniais) susipažins, juos nagrinės, palygins ir įvertins Pirkimo komisija arba Pirkimo organizatorius. Minėtos procedūros bus atliekamos konfidencialiai, Tiekėjams ar jų įgaliotiesiems atstovams nedalyvaujant. Jeigu nustatoma, kad Tiekėjas tiesiogiai ar netiesiogiai kokiu nors būdu bandė daryti įtaką, kad jam būtų palankiau taikomos Pirkimo procedūros, Pirkėjas atmeta jo pasiūlymą.
5. Atsižvelgiant į tai, kad pasiūlymai pateikiami elektroninėmis priemonėmis, apie susipažinimo su pasiūlymais procedūros rezultatus nebus pranešama to pageidaujantiems pasiūlymus pateikusiems Tiekėjams. Tuo atveju, jei Pirkimo metu vykdomos derybos, Pirkėjas neteikia Tiekėjams informacijos apie Pirminių pasiūlymų vertinimo rezultatus. Informaciją, apie Pirkimo Tiekėjus ir jų pateiktų pasiūlymų kainas, Pirkėjas tomis pačiomis priemonėmis, kuriomis vykdomas pirkimas, teikia tik po pasiūlymų įvertinimo, pasiūlymų eilės ir laimėjusio pasiūlymo nustatymo.
6. Jei Pirkimo sąlygose nurodyta, kad Pirkimo objektas skaidomas į dalis – kiekvienos Pirkimo objekto dalies pasiūlymai nagrinėjami, vertinami ir palyginami atskirai.
7. Pasiūlyme nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
8. Pirkėjas gali nevertinti viso pasiūlymo, jei patikrinęs jo dalį nustato, kad pasiūlymas turi būti atmetamas.
9. Įvertinęs pateiktų pasiūlymų atitiktį Pirkimo sąlygose nustatytiems reikalavimams, Pirkėjas raštu per nustatytą protingą terminą gali reikalauti, kad Tiekėjai pagrįstų pasiūlyme nurodyto Pirkimo objekto ar jo sudedamųjų dalių kainą arba sąnaudas, jeigu jos atrodo neįprastai mažos. Pasiūlyme nurodyta Pirkimo objekto kaina arba sąnaudos laikomos neįprastai mažomis, jeigu atitinka bent vieną iš šių sąlygų:
   1. kaina arba sąnaudos yra 30 (trisdešimt) ir daugiau procentų mažesnė (-ės) už visų Tiekėjų, kurių pasiūlymai neatmesti dėl kitų priežasčių, pasiūlytų kainų arba sąnaudų aritmetinį vidurkį;
   2. Tiekėjo pasiūlyme nurodyta (-os) Pirkimo objekto ar jo sudedamųjų dalių kaina arba sąnaudos Pirkėjo vertinimu gali būti nepakankama (-os) sutarties tinkamam įvykdymui.
10. Tiekėjo pateiktas pasiūlymas atmetamas, jeigu jis Pirkėjui yra nepriimtinas ir / ar netinkamas ir, kai yra bent viena šių sąlygų:
    1. pasiūlymas neatitiko Pirkimo sąlygose nustatytų reikalavimų ir yra Pirkėjo tiesiogiai taikomų reikalavimų, nustatytų įstatymuose, Europos Sąjungos Tarybos ar kituose reglamentuose, susijusių su nacionaliniu saugumu ir (ar) taikomomis ribojamosiomis priemonėmis (sankcijomis) tam tikrų valstybių atžvilgiu (jei nurodyta Apklausos sąlygose);
    2. Tiekėjas per nurodytą terminą nepaaiškino pasiūlymo ar Tiekėjas pasiūlymą patikslino, papildė ar paaiškino nesilaikydamas Pasiūlymų patikslinimo, papildymo ar paaiškinimo taisyklių, patvirtintų Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 (aktuali redakcija) (toliau – Tikslinimo taisyklės;
    3. jame pasiūlyta kaina viršija Pirkimui skirtas lėšas, Pirkėjo nustatytas prieš pradedant Pirkimo procedūrą (išskyrus Įstatymo 58 str. 6 d. numatytus atvejus);
    4. jis gautas pavėluotai;
    5. dėl jo Pirkėjas turi įrodymų apie neleistino susitarimo ar korupcijos atvejus;
    6. jei Tiekėjas pateikia daugiau nei vieną pasiūlymą;
    7. Pirkėjas, išnagrinėjęs pateiktus dokumentus, nustato esant Įstatymo 66 straipsnio 3 dalyje numatytoms aplinkybėms;
    8. kitais Įstatyme, Taisyklėse ir šiose Pirkimo sąlygose nurodytais atvejais.
11. Vertinami ir palyginami tik tie pasiūlymai (jei vykdomos derybos galutiniai pasiūlymai), kurie atitinka Pirkimo sąlygose nurodytus reikalavimus. Jei Tiekėjas nepateikia galutinio pasiūlymo, jo pirminis (arba atnaujintas pasiūlymas jei toks buvo pateiktas) pasiūlymas laikomas galutiniu.
12. Galutinai įvertinus pasiūlymus, iš Tiekėjų pasiūlymų, kurie nėra atmesti, ekonominio naudingumo mažėjimo tvarka yra sudaroma pasiūlymų eilė (išskyrus atvejus, kai pasiūlymą pateikia arba, įvertinus pasiūlymus,, lieka tik vienas Tiekėjas). Tais atvejais, kai kelių Tiekėjų pasiūlymų ekonominis naudingumas yra vienodas, sudarant pasiūlymų eilę pirmesnis į šią eilę įrašomas Tiekėjas, kurio pasiūlymas pateiktas anksčiausiai.
13. Pirkėjas suinteresuotiems Tiekėjams, ne vėliau kaip per 3 (tris darbo dienas raštu praneša apie priimtą sprendimą nustatyti laimėjusį pasiūlymą, dėl kurio sudaroma sutartis. Jei nusprendžiama nesudaryti pirkimo sutarties (pradėti pirkimą iš naujo), atitinkamame pranešime nurodomos tokio sprendimo priežastys.

# SUTARTIES SUDARYMAS

1. Sutarties sudarymo atidėjimo terminas nėra taikomas
2. Sudaryti sutartį Pirkėjas siūlo tam Tiekėjui, kurio pasiūlymas pripažintas laimėjusiu. Jeigu Tiekėjas, kuriam buvo pasiūlyta sudaryti sutartį, raštu atsisako ją sudaryti arba iki Pirkėjo nurodyto laiko Tiekėjas nepasirašo sutarties (jeigu Pirkėjas kvietime pasirašyti sutartį nenurodo konkretaus termino, laikoma, kad Tiekėjas sutartį turi pasirašyti per 4 darbo dienas), arba atsisako sudaryti sutartį Pirkimo sąlygose nustatytomis sąlygomis, laikoma, kad jis atsisakė sudaryti sutartį. Tuo atveju, Pirkėjas siūlo sudaryti sutartį Tiekėjui, kurio pasiūlymas pasiūlymų eilėje yra pirmas po Tiekėjo, atsisakiusio sudaryti sutartį, neįvykdžiusio kitų pirkimo sutarties įsigaliojimo sąlygų, jeigu tenkinamos Įstatymo 58 straipsnio 1 dalyje išdėstytos sąlygos.
3. Pirkėjas laimėjusio dalyvio Pasiūlymą, sudarytą Pirkimo sutartį (preliminariąją sutartį) ir šių sutarčių pakeitimus, išskyrus informaciją, kuri yra konfidenciali, paskelbs Centrinėje viešųjų pirkimų informacinėje sistemoje.

# GINČŲ SPRENDIMAI

1. Ginčai sprendžiami Įstatymo VII skyriaus nustatyta tvarka.

# Terminų atnaujinimas

1. Pirkėjas turi teisę pratęsti Apklausos sąlygose ar Pirkimo procedūrų metu nustatomus terminus ar juos atnaujinti net ir suėjus jų terminui, jei yra pateikiami pakankami įrodymai, kad nurodyto veiksmo nebuvo galima atlikti laiku dėl objektyvių aplinkybių ir esant pakankamam Tiekėjo rūpestingumui arba griežčiausių pasekmių taikymas Tiekėjui dėl termino pažeidimo būtų neproporcingas.
2. Terminai, kurie gali būti atnaujinti apima (bet neapsiriboja) atvejus kai:
   1. Nustatytas terminas paaiškinti/patikslinti pasiūlymą ar pateikti dokumentus;
   2. Nustatytas terminas pateikti slaptažodį pasiūlymų šifravimui;
   3. Nustatytas terminas pateikti paaiškinimą dėl galutinės kainos/ įkainių padidinimo;
   4. Nustatytas terminas pasirašyti sutartį ar pateikti sutarties įvykdymo užtikrinimą.

1. https://www.e-tar.lt/portal/lt/legalAct/ac5a5e30878f11ed8df094f359a60216 [↑](#footnote-ref-1)
2. vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.3. punktas. [↑](#footnote-ref-2)
3. 10. Kiti lygiaverčiai aplinkos apsaugos vadybos užtikrinimo priemonių įrodymai gali būti tiekėjo taikomų aplinkos apsaugos vadybos priemonių aprašymas, atitinkantis visus šiuos reikalavimus:

   10.1. apibrėžta įmonės ar įstaigos vadovybės patvirtinta aplinkos apsaugos politika ir atitiktis aplinkos apsaugos reikalavimams teikiant paslaugas ir vykdant darbus;

   10.2. nustatyti reikšmingiausi aplinkos apsaugos aspektai, kuriems poveikį daro arba gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai;

   10.3. nustatyti aplinkosauginiai tikslai, uždaviniai ir priemonės šiems tikslams pasiekti;

   10.4. numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai;

   10.5. parengtas aplinkosauginių ir avarinių situacijų valdymo planas;

   10.6. vykdoma aplinkosauginio gerinimo veiklos kontrolė (pvz., parengiamos metinės ataskaitos, kurios pateikiamos ir pristatomos įmonės vadovybei). [↑](#footnote-ref-3)